Der er både fordele og ulemper ved begge typer af trægulve.
Et lakeret gulv kræver minimal rengøring og vedligeholdes. Lakken fungerer som et beskyttende lag hvilket betyder at gulvet ikke ridses så let. Har du børn/kæledyr, kan et lakeret gulv være en fordel, da det er mere holdbart og slidstærkt. Nedslidt lak og større ridser-hak-mærker i et lakeret gulv kræver dog slibning og genlakering af hele gulvet.
Et olieret gulv fremhæver træet naturlige struktur, overfladen er ikke lukket som på et lakeret gulv men med den rigtige pleje er gulvet dog både holdbart og modstandsdygtig overfor snavs. Et olieret gulv kan pletrepareres. Ridser i olierede gulve er ofte nemmere at afhjælpe end i et lakeret gulv, mindre ridser forsvinder normalt, når man behandler gulvet med plejende olie.
Et olieret gulv skal olieres regelmæssigt, hvor ofte er helt afhængig af slidt og eventuel tørre overflader. Ved en fast tidsplan anbefaler vi at oliere gulvet ca. en gang per år. Almindeligvis falmer gulvfarven lidt, når det er tid til at oliere trægulvet igen. Hvis trægulvet ikke Olieres regelbundet, kan revner opstå i træet pga. af udtørring.
Til syvende og sidst er det et spørgsmål om smag og behag som afgør hvilket trægulv som er mest egnet i hjemmet, men det er vært at ta i betragtning, at et lakeret gulv kræver mindre pleje end et olieret gulv.